
 Rēzeknes pilsētas domes Saistošie noteikumi Nr. 5

Rēzeknē, 2010.gada 26.martā

                                       (protokols Nr. 8, 1.p.)

„GROZĪJUMI 2009.GADA  27. NOVEMBRA SAISTOŠAJOS NOTEIKUMOS Nr.14 „PAR SOCIĀLO PALĪDZĪBU  RĒZEKNES PILSĒTAS PAŠVALDĪBĀ””
Izdoti saskaņā ar Latvijas Republikas likuma „Par pašvaldībām” 15.panta pirmās daļas 7.punktu, 41. panta 1.punktu un 43.panta trešo daļu, Latvijas Republikas „Sociālo pakalpojumu un sociālo pakalpojumu likuma” 35.panta 3.,4., un 5.punktu

1. Izdarīt Rēzeknes pilsētas domes  2009.gada 27.novembra saistošajos noteikumos Nr.14 „Par sociālo palīdzību Rēzeknes pilsētas pašvaldībā” šādus grozījumus:

1.1. izteikt saistošo noteikumu izdošanas tiesisko pamatojumu šādā redakcijā:

„Izdoti saskaņā ar Latvijas Republikas likuma „Par pašvaldībām” 15.panta pirmās daļas 7.punktu, 41. panta 1.punktu un 43.panta trešo daļu, Latvijas Republikas „Sociālo pakalpojumu un sociālo pakalpojumu likuma” 35.panta 3.,4., un 5.punktu, Ministru kabineta noteikumu Nr.1489 „Noteikumi par garantēto minimālo ienākumu līmeni” 3.punktu un Ministru kabineta noteikumu Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” 6.punktu”;

1.2. izslēgt saistošo noteikumu  2.2.4.  punktu;

1.3. izteikt saistošo noteikumu  4.1.  punktu šādā redakcijā:

„4.1. Garantētā minimālā ienākumu līmeņa apmērs klientam ir:

4.1.1.  pilngadīgai personai - 40 Ls mēnesī;

4.1.2. bērnam - 45 Ls mēnesī;

4.1.3. atsevišķi dzīvojošam vecuma un invaliditātes pensijas saņēmējam – 90 Ls mēnesī.”

1.4. papildināt saistošos noteikumus ar 4.1.1 punktu šādā redakcijā:

„4.1.1 Pabalsta garantētā minimālā ienākumu līmeņa nodrošināšanai saņēmējam, kuram visi apgādājamie ir nepilngadīgi, tiek noteikta piemaksa pie garantētā minimālā ienākumu līmeņa 50 Ls mēnesī .” 

1.5. izteikt saistošo noteikumu 5.7.punktu šādā redakcijā:

„5.7. Pārvalde izvērtē personas ienākumus un izsniedz izziņu par ģimenes ienākumu līmeni saskaņā ar Ministru kabineta noteikumu Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” 3.2 punktu un Ministru kabineta noteikumu Nr.1046 „Veselības aprūpes organizēšanas un finansēšanas kārtība” 7.6, 10.18.apakšpunktiem.”

2. Saistošie noteikumi stājas spēkā nākamajā dienā pēc to publicēšanas laikrakstā „Latvijas Vēstnesis”.

